钦定古今图书集成/明伦汇编/闺媛典/第316卷 > 皇清四十九 > 丁用世妻钱氏
## 钦定古今图书集成/明伦汇编/闺媛典/第316卷 > 皇清四十九 > 丁用世妻钱氏

按《扬州府志》：“钱氏，丁用世妻。舅姑与用世相继殒殁。钱茹苦励节，衡门风雪，屡绝炊烟，未尝一干亲族，至老不渝。”

===张述继妻李氏===

按《扬州府志》：“李氏，太学生张述继妻。年及笄，恪执妇道，抚前妻子女若己出。述病革，李年二十五，乍育一女，矢志靡他。后女死，长子逮孙及少妇相继俱丧，家遂凌夷。李贞心苦节，四十一年而卒。”